b'\n_START_ARTICLE_\nC-reaktiivinen proteiini\n_START_SECTION_\nHistoria\n_START_PARAGRAPH_\nCRP:n l\xc3\xb6ysiv\xc3\xa4t W.S. Tillett ja T. Francis Jr keuhkokuumepotilaiden seerumista vuonna 1930, jolloin he totesivat \xe2\x80\x93 silloin viel\xc3\xa4 tuntemattoman ja nime\xc3\xa4m\xc3\xa4tt\xc3\xb6m\xc3\xa4n \xe2\x80\x93 CRP:n sitoutuvan pneumokokin kapselin C-polysakkaridiin. C.M. MacLeod ja O.T. Avery havaitsivat vuonna 1943 kyseisen aineen olevan proteiini ja kehittiv\xc3\xa4t termin "akuutti vaihe", jolla he tarkoittivat akuuttia infektiota sairastavien potilaiden veren seerumin ominaisuuksia. G. Lofstrom todisti vuonna 1944 akuutin vaiheen proteiinien olevan l\xc3\xa4sn\xc3\xa4 sek\xc3\xa4 akuuteissa ett\xc3\xa4 kroonisissa tulehdustiloissa, jolloin CRP todettiin ep\xc3\xa4spesifiseksi akuutin vaiheen proteiiniksi.\n_START_SECTION_\nToiminta elimist\xc3\xb6ss\xc3\xa4\n_START_PARAGRAPH_\nCRP:n on todettu sitoutuvan solun erilaisin ainesosiin, kuten polysakkarideihin, lipideihin, nukleiinihappoihin, nukleotideihin sek\xc3\xa4 kationeihin kuten hepariiniin, protamiiniin ja histoneihin. CRP:n rooli elimist\xc3\xb6ss\xc3\xa4 on osana luontaista immuniteettia ja vierasaineiden eliminointimekanismia. CRP on klassisen komplementtij\xc3\xa4rjestelm\xc3\xa4n aktivoija ja edist\xc3\xa4\xc3\xa4 vierasaineiden opsonisaatiota ja fagosytoosia.\n_START_SECTION_\nDiagnostinen k\xc3\xa4ytt\xc3\xb6\n_START_PARAGRAPH_\nCRP on l\xc3\xa4\xc3\xa4ketieteess\xc3\xa4 paljon k\xc3\xa4ytetty kliinisen kemian alaan kuuluva laboratoriokoe, jonka viitealue on yleisimpi\xc3\xa4 mittausmenetelmi\xc3\xa4 k\xc3\xa4ytt\xc3\xa4en alle 10\xc2\xa0mg/l. Pois lukien maksa-sairaudet, diagnosoi merkitt\xc3\xa4v\xc3\xa4ss\xc3\xa4 m\xc3\xa4\xc3\xa4rin muut sairaudet. HS-CRP (laser nephometri,uCRP Immunonefelometri ) antaa tarkkoja tuloksia alhaisilla tulehdusarvoilla, erottelukyvylt\xc3\xa4\xc3\xa4n jopa 0,04\xc2\xa0mg/l ja viitearvot alle 3\xc2\xa0mg/l. CRP- ja hsCRP-m\xc3\xa4\xc3\xa4ritykset voidaan tehd\xc3\xa4 nykyisin my\xc3\xb6s pikatestilaitteella kapillaarikokoverin\xc3\xa4ytteest\xc3\xa4, jolloin tulos on k\xc3\xa4ytett\xc3\xa4viss\xc3\xa4 heti vastaanottotilanteessa, eik\xc3\xa4 potilasta tarvitse l\xc3\xa4hett\xc3\xa4\xc3\xa4 laskimoverin\xc3\xa4ytteenottoon tai odotella laboratoriovastausten valmistumista.\n_START_SECTION_\nK\xc3\xa4ytt\xc3\xb6 tulehdustilojen yhteydess\xc3\xa4\n_START_PARAGRAPH_\nCRP:n pitoisuus veress\xc3\xa4 nousee bakteeri-infektioiden, muiden tulehdustilojen ja kudosvaurion yhteydess\xc3\xa4 nopeasti, jo muutaman tunnin kuluessa, ja pitoisuus voi kaksinkertaistua alle kahdeksan tunnin v\xc3\xa4lein jopa 1000-kertaiseksi viitealueeseen verrattuna. Maksimitaso saavutetaan tyypillisesti noin 50 tunnissa. CRP nousee yleens\xc3\xa4 enemm\xc3\xa4n bakteerin aiheuttamissa tulehduksissa kuin virustulehduksissa, mutta kohonnut CRP ei ole mink\xc3\xa4\xc3\xa4n tietyn tulehdustilan merkki. Liev\xc3\xa4t tulehdukset ja virusinfektiot nostavat CRP:n tyypillisesti noin tasolle 10\xe2\x80\x9350 mg/l, aktiiviset tulehdukset ja bakteeri-infektiot pitoisuuksiin 50\xe2\x80\x93200\xc2\xa0mg/l ja vakavat infektiot tai traumat tasolle >200\xc2\xa0mg/l. CRP:n biologinen puoliintumisaika on 19 tuntia, joten tulehduksen rauhoituttua CRP-taso laskee nopeasti. CRP on siis herkk\xc3\xa4, mutta ep\xc3\xa4spesifinen tulehdustilan indeksi._NEWLINE_CRP-pitoisuuden merkitt\xc3\xa4v\xc3\xa4\xc3\xa4 nousua voidaan tavata mm. seuraavissa tiloissa: infektiot, reumakuume, nivelreuma, vaskuliitit, pahanlaatuiset kasvaimet, polymyalgia rheumatica, Reiterin tauti, Crohnin tauti, kudossiirteen hyljint\xc3\xa4, lymfooma, syd\xc3\xa4ninfarkti, akuutti haimatulehdus, palovammat sek\xc3\xa4 suuret luunmurtumat.\n_START_SECTION_\nK\xc3\xa4ytt\xc3\xb6 syd\xc3\xa4n- ja verisuonisairauksissa\n_START_PARAGRAPH_\n1990-luvulla on otettu k\xc3\xa4ytt\xc3\xb6\xc3\xb6n uusia, herkki\xc3\xa4 CRP:n mittausmenetelmi\xc3\xa4, jotka ovat laajentaneet CRP:n diagnostista k\xc3\xa4ytt\xc3\xb6\xc3\xa4. Jo liev\xc3\xa4stikin koholla oleva CRP-pitoisuus liittyy lis\xc3\xa4\xc3\xa4ntyneeseen aterotromboosin ja sepelvaltimotaudin riskiin eli on ennustetekij\xc3\xa4 muun muassa syd\xc3\xa4ninfarktille, aivovaltimotukokselle ja perifeeriselle valtimosairaudelle. Syd\xc3\xa4ninfarktin riski on eri tutkimusten mukaan suurentunut keski-ik\xc3\xa4isill\xc3\xa4 ja sit\xc3\xa4 vanhemmilla henkil\xc3\xb6ill\xc3\xa4, jos CRP-pitoisuus ylitt\xc3\xa4\xc3\xa4 tason 2,1\xe2\x80\x933,6\xc2\xa0mg/l. Syy-yhteys on kuitenkin ep\xc3\xa4selv\xc3\xa4, joten ei olla varmoja, onko kohonnut CRP-pitoisuus sepelvaltimotaudin seuraus vai onko sill\xc3\xa4 yhteys itse taudin syntymiseen. Er\xc3\xa4\xc3\xa4n teorian mukaan paikallinen, liev\xc3\xa4 krooninen tulehdus voi vaurioittaa verisuonten endoteelia ja aiheuttaa paikallisia verihyytymi\xc3\xa4.'